Diari Oficial de la Generalitat Valenciana


Sumari del DOGV 504, del 13-01-1987 (1987/807918)

DECRET 171/1986, de 29 de desembre, del Consell de la Generalitat Valenciana, pel qual són creats el Registre de plantacions de vinya i el Registre de parcel.les amb dret a replantació de vinya.
--------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1986/12/29/171/dof/vci/html**

### Dades del document

Número de DOGV
:   504

Data del DOGV
:   13-01-1987

Secció del DOGV
:   DISPOSICIONS GENERALS

Número del document
:   1987/807918


Data del document
:   29-12-1986

Organisme emissor
:   Conselleria d'Agricultura, Ramaderia i Pesca

Tipus de document
:   Decret

Anàlisi jurídica

Decret 171/1986, de 29 de desembre, del Consell de la Generalitat Valenciana, pel qual són creats el Registre de plantacions de vinya i el Registre de parcel.les amb dret a replantació de vinya.  
La gran importància econòmica de la vinya a la Comunitat Valenciana i la necessitat de disposar de les informacions necessàries per articular-hi la política agrària d'ordenació del sector d'acord amb les orientacions de la Comunitat Econòmica Europea, obliga al coneixement efectiu, no tan sols de la superfície actualment dedicada al cultiu de la vinya, sinó també de la susceptible de replantació.   
En atenció d'aquests motius, d'acord amb el que estableix la Llei 25/1970, de 2 de desembre i el Reglament d'aquesta de 23 de març de 1972, fent ús de les competències transferides a la Comunitat Valenciana, a proposta del Conseller d'Agricultura i Pesca i amb la deliberació prèvia del Consell en sessió del dia 29 de desembre de 1986,   
DECRETE:   
Article primer  
Es creat a la Conselleria d'Agricultura i Pesca el Registre de plantacions de vinya, on hauran de figurar inscrites totes les parcel·les dedicades a aquest cultiu.   
Article segon  
En aquest Registre seran inscrites totes les parcel·les que estiguessen ja plantades i les que es planten, amb autorització oficial, a partir de l'1 de gener de 1986.   
Article tercer  
Aquest Registre haurà de mantenir-se constantment actualitzat i s'hi inscriuran totes les parcel·les que es planten legalment amb posterioritat a la data esmentada a l'article anterior i se'n donaran de baixa les parcel·les on la vinya siga arrancada.   
Article quart  
Es creat a la Conselleria d'Agricultura i Pesca el Registre de parcel·les amb dret a replantació de vinya, en el qual hauran de ser inscrites totes aquelles que tot figurant al Registre de Plantacions de Vinya, n'haja estat declarada l'arrencada.   
Article cinqué  
En aquest Registre seran inscrites totes les parcel·les que estant en el seu dia cultivades de vinyes, haguessen estat arrencades aquestes amb posterioritat a l'octubre de 1978.   
Article sisé  
Aquest Registre haurà de mantenir-se constantment actualitzat, s'hi inscriuran totes les parcel·les que siguen arrencades amb posterioritat a la data esmentada a l'article anterior i se'n donaran de baixa aquelles on siga feta la replantació, quan aquesta s'hi haja fet fora dels terminis legals i quan hi haja estat autoritzada la substitució de la vinya.   
Article seté  
No seran autoritzades replantacions o substitucions de vinya per a aquelles parcel·les que no estiguen inscrites al Registre de parcel·les amb dret a replantació.   
DISPOSICIONS FINALS  
Primera  
La Conselleria d'Agricultura i Pesca dictarà les normes necessàries per al desplegament i l'execució d'aquest Decret.   
Segona  
Aquest Decret vigirà l'endemà de la publicació al Diari Oficial de la Generalitat Valenciana.   
Valencia, a 29 de desembre de 1986.   
El President de la Generalitat  
JOAN LERMA I BLASCO  
El Conseller d'Agricultura i Pesca,  
LLUIS FONT DE MORA I MONTESINOS


Còpia Permalink ELI